ফ্যান্টাসি ফ্লাইট

ফ্যান্টাসি ফ্লাইট হলো এক ধরনের দাতব্য বিমান ভ্রমণ, যা সাধারণত কোনো বিমান সংস্থার দ্বারা পরিচালিত হয়। এর উদ্দেশ্য হলো স্থানীয়ভাবে সুবিধাবঞ্চিত এবং মারাত্মক/দুরারোগ্য রোগে আক্রান্ত শিশুদের একটি কাল্পনিক গন্তব্যে নিয়ে যাওয়া।

গন্তব্য হিসেবে প্রায়শই উত্তর মেরুর কোনো স্থানকে বেছে নেওয়া হয়, যা সান্তা ক্লজের স্থান হিসেবে পরিচিত। এই আয়োজনে বিমান সংস্থার কর্মচারী ও স্থানীয় জনগণ, পুলিশ অফিসার, দমকল কর্মী,  এবং স্থানীয় ধর্মীয় গোষ্ঠীগুলি স্বেচ্ছায় নিজেদের সময় ও শ্রম দান করেন। তারা সাধারণত একটি নির্দিষ্ট প্রবেশপথ বা একটি টার্মিনাল সাজিয়ে দেন।

কর্মচারীরা মাঝেমধ্যে জাদুকর ও সান্তার সহযোগীদের (যাদের এলফ বলা হয়) অনুকরণে বিভিন্ন পোশাক পরিধান করে শিশুদের আনন্দ দেওয়ার চেষ্টা করেন। এছাড়াও তারা বড়দিন এবং ছুটির মৌসুমের সাথে সামঞ্জস্য রেখে প্রায়শই বিভিন্ন উপহারভর্তি ব্যাগ দিয়ে থাকেন।

স্থানীয় ব্যবসায় প্রতিষ্ঠান এবং দাতব্য সংস্থাগুলি প্রায়শই এই উদ্যোগে পৃষ্ঠপোষকতা করেন। আয়োজক বিমান সংস্থাগুলি তাদের প্রবেশপথ, বিমান, জ্বালানি এই উদ্যোগে দান করে। নির্বাচিত শিশুদের জন্য এই ফ্লাইটের খরচ প্রায় সর্বদাই বিনামূল্যে হয়ে থাকে।

অ্যাঞ্জেল ফ্লাইটের সাথে ফ্যান্টাসি ফ্লাইটের বেশকিছু পার্থক্য রয়েছে:
 ফ্যান্টাসি ফ্লাইট কোনো বাস্তব বা দূরবর্তী গন্তব্যে পৌঁছানোর জন্য পরিচালিত হয় না,
 এগুলো সাধারণত কোনো জরুরী বাস্তব প্রয়োজন (যেমন, বিশেষায়িত চিকিৎসা) মেটানোর জন্য হয় না
 এগুলো সাধারণত কোনো চিকিৎসকের সুপারিশের মাধ্যমে না হয়ে, বরং বাবা-মাদের পক্ষ থেকে পৃষ্ঠপোষক সংস্থাগুলির সাথে যোগাযোগের মাধ্যমে ব্যবস্থা করা হয়
 বিমানে গ্রাহক স্বল্পতা এবং স্বল্প মেয়াদের কারণে চিকিৎসা জনিত অসুস্থতা নেই এমন শিশুদেরও এই উদ্যোগে অন্তর্ভুক্ত করতে পারে

উদাহরণ
বাণিজ্যিক বিমান
নিম্নলিখিত বাণিজ্যিক বিমান কর্তৃপক্ষগুলো তাদের নামের বর্ণানুক্রমিক ক্রমে সাজানো হয়েছে:
 অ্যারোলিনিয়াস আর্জেন্টিনাস
 তারা বুয়েনোস আইরেসের দুটি প্রধান বিমানবন্দরের মধ্যে ফ্যান্টাসি ফ্লাইট পরিচালনা করে: মিনিস্ট্রো পিস্তারিনি আন্তর্জাতিক বিমানবন্দর এবং জর্জ নিউবেরি বিমানবন্দর।
 এই ফ্লাইটগুলিতে জেট বিমান ব্যবহার করা হয় এবং সাধারণত এক ঘণ্টা স্থায়ী হয়। শিশুরা এই ফ্লাইটে বুয়েনোস এয়ারস শহরের বিভিন্ন দৃশ্য উপভোগ করে।
 এয়ার ল্যাব্রাডর
 তারা একটি ফ্যান্টাসি ফ্লাইট পরিচালনা করেছিল যেখানে বিমানটি উড্ডয়নের সময় রানওয়েতে সান্তা ক্লজ বিমানে আরোহণ করে শুভেচ্ছা জানিয়েছিল।
 আলাস্কা এয়ারলাইন্স
 এই বিমান কর্তৃপক্ষটি অলাভজনক দাতব্য সংস্থা, স্পোকেন ফ্যান্টাসি ফ্লাইটের প্রাতিষ্ঠানিক পৃষ্ঠপোষক, যা স্পোকেন আন্তর্জাতিক বিমানবন্দরে বার্ষিক ফ্যান্টাসি ফ্লাইট আয়োজন করে। তাদের দ্বাদশতম ফ্লাইটটি ২০০৯ সালে অনুষ্ঠিত হয়েছিল।
 আমেরিকান এয়ারলাইন্স
 তারা স্নোবল এক্সপ্রেসের প্রাথমিক পৃষ্ঠপোষক এবং অফিসিয়াল এয়ারলাইন। এটি সামরিক বাহিনীর শহীদ সেনাদের সন্তানদের জন্য কাজ করা একটি অলাভজনক দাতব্য সংস্থা।
 ফ্যান্টাসি ফ্লাইটের ক্ষেত্রে আমেরিকান এয়ারলাইন্স পাইলট, কেবিন ক্রু, বিমান এবং জ্বালানি সরবরাহ করে। ২০০৬ সালে উদ্বোধনী বছরে, এই আয়োজনের মাধ্যমে বিমান কর্তৃপক্ষ শিশুদের লস অ্যাঞ্জেলেস আন্তর্জাতিক বিমানবন্দরে নিয়ে গিয়েছিল, যেখানে তারা ৪ দিনের জন্য দক্ষিণ ক্যালিফোর্নিয়ায় শিশুদের সমস্ত খরচ বহন করেছিল।
 ২০০৮ সালে, তাদের ৬টি চার্টার্ড বিমান মার্কিন যুক্তরাষ্ট্রজুড়ে ২০টি স্টপেজে যাত্রা করে এবং প্রতিটি স্থানেই উদযাপনের আয়োজন করা হয়েছিল।
 ২০০৯ সালে, ডালাস, টেক্সাসে ফ্যান্টাসি ফ্লাইট অনুষ্ঠিত হয়, যার আয়োজকদের মধ্যে ছিল: মেসকুইট চ্যাম্পিয়ন রোডিও, গ্যারি সিনিস এবং লেফট্যানেন্ট ড্যান ব্যান্ড, শেরাটন ডালাস হোটেল, সাউথফর্ক র‍্যাঞ্চ, ডালাস কাউবয়স, কাউবয়স স্টেডিয়াম, ডালাস কনভেনশন সেন্টার, আমেরিকান এয়ারলাইন্স সেন্টার এবং ডালাস ম্যাভেরিক্স।
 ২০১০ সালে, আবারও ডালাসে স্নোবল এক্সপ্রেসের আয়োজন অনুষ্ঠিত হয়, যেখানে টেবি ফেটর এবং সিক্স ফ্ল্যাগস ওভার টেক্সাস নতুন আয়োজক হিসেবে যুক্ত হয়।
 ২০১১ সালে, আয়োজনের শহরগুলির মধ্যে লিটল রক, আরকানসাস অন্তর্ভুক্ত ছিল।
 ব্রিটিশ এয়ারওয়েজ:
 তারা দুরারোগ্য ব্যধিতে আক্রান্ত শিশুদের জন্য একটি বিশেষ দিনে রিটার্ন ট্রিপ পরিচালনা করে।
 ফ্লাইটটি গ্লাসগো প্রিস্টউইক বিমানবন্দর থেকে আর্টিক সার্কেলের কাছে অবস্থিত ফিনল্যান্ডের রোভানিয়েমি বিমানবন্দরে যায়, যেখানে শিশুরা স্নোমোবাইল চালাতে পারে, হাস্কি ডগ স্লেজে চড়তে পারে এবং সান্তা ও তার বলগা হরিণদের সাথে দেখা করতে পারে।
 কন্টিনেন্টাল এয়ারলাইন্স:
 তারা অভাবী শিশুদের জন্য আকাশপথে খেলনা পৌঁছে দিতে অপারেশন সান্তা ক্লজ পরিচালনা করেছিল।
 এছাড়াও তারা উত্তর মেরুতে বার্ষিক ফ্যান্টাসি ফ্লাইট পরিচালনা করত, যা অরল্যান্ডো আন্তর্জাতিক বিমানবন্দরের টেকনিক্যাল অপারেশনস হ্যাঙ্গার, অস্টিন-বার্গস্ট্রম আন্তর্জাতিক বিমানবন্দর, স্যান অ্যান্টোনিও আন্তর্জাতিক বিমানবন্দর, ক্লিভল্যান্ড হপকিন্স আন্তর্জাতিক বিমানবন্দর (২২ বছর ধরে বার্ষিকভাবে আয়োজিত), নিউয়ার্ক লিবার্টি আন্তর্জাতিক বিমানবন্দর, এবং কানেক্টিকাট চিলড্রেনস মেডিকেল সেন্টারের সহযোগিতায় উইন্ডসর লকসের নিউ ইংল্যান্ড এয়ার মিউজিয়ামে পরিচালিত হয়েছিল।
 জেটব্লু এয়ারওয়েজ (JetBlue Airways):
 তারা ২০১৩ সালের ৬ এপ্রিল লোগান বিমানবন্দরে তাদের ৩য় বার্ষিক "উইংস ফর অটিজম" ইভেন্ট আয়োজন করেছিল।
 এই আয়োজনে ইউনাইটেড এয়ারলাইন্স, ডেল্টা এয়ারলাইন্স, ম্যাসাচুসেটস স্টেট পুলিশ, দ্য চার্লস রিভার সেন্টার এবং ম্যাসপোর্টের কর্মীরা সহায়তা করেন এবং এখানে ইউনাইটেড এয়ারলাইন্সের সাথে একটি অন-বোর্ড অভিজ্ঞতাও অন্তর্ভুক্ত ছিল।
 সিলভারলাইনার্স (প্রাক্তন ইস্টার্ন এয়ারলাইন্সের ফ্লাইট অ্যাটেনডেন্টদের একটি দল):
 তারা মিশিগানের রোমুলাসের ডেট্রয়েট মেট্রোপলিটন বিমানবন্দর থেকে একটি ফ্যান্টাসি ফ্লাইট আয়োজন করে।
 ডেল্টা একটি জেট বিমান এবং বর্তমান কর্মী সদস্যদের সরবরাহ করে যারা পাইলট হিসেবে কাজ করেন এবং গ্রাউন্ড পার্সোনেল, টিকিট স্টাফ এবং ফ্লাইট অ্যাটেনডেন্ট হিসেবে সেবা দেন।
 ২০১৬ সালে ৩১তমবারের মত সিলভারলাইনার্স এই ফ্যান্টাসি ফ্লাইটটি আয়োজন করেছিল।
 সাউথওয়েস্ট এয়ারলাইনস:
 তারা বছরের পর বছর ধরে বাল্টিমোর থারগুড মার্শাল বিমানবন্দরে জনস হপকিন্স চিলড্রেনস সেন্টারের সাথে তাদের ফ্যান্টাসি ফ্লাইট পরিচালনা করেছিল।
 সান কান্ট্রি এয়ারলাইনস:
 তারা মিনিয়াপলিসের সেন্ট পল আন্তর্জাতিক বিমানবন্দরে ফ্যান্টাসি ফ্লাইট পরিচালনা করত।
 ইউনাইটেড এয়ারলাইন্স:
 তারা ওয়াশিংটন ডালস বিমানবন্দরে ২০০২ সালের ০৭ ডিসেম্বর, ২০০৩ সালের ০৬ ডিসেম্বর, ২০০৬ সালের ০২ ডিসেম্বর, ২০০৮ সালের ১৬ ডিসেম্বর ফ্যান্টাসি ফ্লাইট আয়োজন করে। ফিনিক্স আন্তর্জাতিক বিমানবন্দর থমাস জে. পাপ্পাস স্কুলের সাথে, ডালস আন্তর্জাতিক বিমানবন্দর, শিকাগো ও'হেয়ার আন্তর্জাতিক বিমানবন্দর, মায়ামি আন্তর্জাতিক বিমানবন্দর, লাগুয়ার্ডিয়া বিমানবন্দর, লাস ভেগাস আন্তর্জাতিক বিমানবন্দর, লুই আর্মস্ট্রং নিউ অরলিন্স আন্তর্জাতিক বিমানবন্দরে ২০০০ সালের ২৫ এপ্রিল, সান ফ্রান্সিসকো আন্তর্জাতিক বিমানবন্দর, লস অ্যাঞ্জেলেস আন্তর্জাতিক বিমানবন্দর, মিনিস্ট্রো পিস্তারিনি আন্তর্জাতিক বিমানবন্দর এবং সিডনি বিমানবন্দরে ফ্যান্টাসি ফ্লাইট পরিচালনা করেছিল।
 ২০০৬ সালে প্রথমবারের মতো তারা ডেনভার আন্তর্জাতিক বিমানবন্দরেও ফ্যান্টাসি ফ্লাইট পরিচালনা করে, যেখানে তাদের ইস্ট রেড কার্পেট ক্লাব সাজানো হয়েছিল এবং ক্লাউন, এলফ ও সঙ্গীতশিল্পীদের মাধ্যমে অংশগ্রহণকারীদের আপ্যায়ন করা হয়। বিমানবন্দর কর্মীরা এই পুরো অপারেশনটির জন্য অর্থায়ন করেছিলেন, যার মধ্যে একটি বিমান বিমানবন্দরে রানওয়েতে কিছুদূর চলাচল এবং উপহার প্রদান অন্তর্ভুক্ত ছিল। ইউনাইটেড ২০০৯ সালেও এটি পুনরায় করে।
 ইউনাইটেড এয়ারলাইন্স স্পোকেন ফ্যান্টাসি ফ্লাইটের প্রাক্তন অফিসিয়াল এয়ারলাইন ছিল। ইউনাইটেড তাদের শেষ ফ্যান্টাসি ফ্লাইটটি ২০০৯ সালের ৪ ডিসেম্বর ফিনিক্সে পরিচালনা করেছিল (যদিও এটি একটি অলাভজনক সংস্থার আয়োজন ও অর্থায়নের মাধ্যমে হয়েছিল)। ইউনাইটেড আনুষ্ঠানিকভাবে তাদের ইউনাইটেড এমপ্লয়ী ভলান্টিয়ার প্রোগ্রামের অংশ হিসেবে এই আয়োজনটিকে প্রচার করে।
 ২০১৬ সালে, ইউনাইটেড ১১টি ভিন্ন বিমানবন্দর থেকে ফ্যান্টাসি ফ্লাইট পরিচালনা করে প্রায় ৫০০০ শিশু এবং তাদের পরিবারকে সেবা প্রদান করেছিল।
 ২০১৭ সালে, ইউনাইটেড ১৩টি মার্কেট থেকে ১৩টি ফ্যান্টাসি ফ্লাইট পরিচালনা করে সেবারেও ৫০০০ শিশুকে সেবা দিয়েছিল।
 ইউএস এয়ারওয়েজ:
 তারা লাগুয়ার্ডিয়া বিমানবন্দর এবং ফিনিক্স আন্তর্জাতিক বিমানবন্দরে শ্রাইনার্স হসপিটালস ফর চিলড্রেনের সাথে ১২ বছরেরও বেশি সময় ধরে ফ্যান্টাসি ফ্লাইট পরিচালনা করেছিল।
 উইনিপেগ আন্তর্জাতিক বিমানবন্দর, স্কাইসার্ভিস এয়ারলাইন্স এবং অন্যান্য পৃষ্ঠপোষক:
 তারা স্থানীয় স্কুলগুলির শিশুদের জন্য বার্ষিক ফ্যান্টাসি ফ্লাইট "নর্থ পোল এক্সপ্রেস" পরিচালনা করেছিল।
 এর মধ্যে বিমান উড্ডয়ন, বিমান যাত্রা, একজন পাইলটের ঘোষণার মাধ্যমে সান্তাকে দেখানো এবং সান্তার পক্ষ থেকে বিমানে শুভেচ্ছা জানানো অন্তর্ভুক্ত ছিল।
 এই আয়োজনটি ২০০৯ সালে স্পেশাল ইভেন্ট হিসেবে এয়ারপোর্টস কাউন্সিল ইন্টারন্যাশনালের পুরস্কার জিতেছিল।

হেলিকপ্টার ফ্যান্টাসি ফ্লাইট
 বিভিন্ন হেলিকপ্টার অপারেটরও (যেমন-স্যান জোসে পুলিশ ডিপার্টমেন্ট এয়ার সাপোর্ট ইউনিট),ফ্যান্টাসি ফ্লাইট পরিচালনা করে, বিশেষ করে সান্তাকে নিয়ে অবতরণের আকর্ষণের মাধ্যমে।

রেলওয়ে পরিচালিত ফ্যান্টাসি রাইড
বিমান সংস্থা ছাড়াও, নিম্নলিখিত রেলওয়ে অপারেটররা ফ্যান্টাসি রাইড পরিচালনা করে থাকে:
ভ্যালি রেলরোড কোম্পানি
স্টেম রেলরোডিং ইনস্টিটিউট
ব্র্যানসন সিনিক রেলওয়ে (একবার "দ্য পোলার এক্সপ্রেস" চলচ্চিত্রের প্রচারের জন্য আয়োজন করেছিল)
নিউপোর্ট ডিনার ট্রেন

তথ্যসূত্র

বিষয়শ্রেণী:বেসামরিক বিমান চলাচল